Ögmundur Jónasson , þáverandi innanríkisráðherra , tók málið föstum tökum og taldi ástæðu til þess að hindra kaupin . En er það sjálfsagt og eðlilegt að menn geti keypt stórar jarðir og jafnvel hundruð ferkílómetra lands ? Eftir þingkosningarnar felldi Hanna Birna Kristjánsdóttir , eftirmaður Ögmundar í innanríkisráðuneytinu , reglugerðina úr gildi í kjölfar efasemda frá Eftirlitsstofnun EFTA ( ESA ) um að reglugerðin samrýmdist EES-samningnum . Settur var á laggirnar starfshópur sem skilaði tillögum sumarið 2014 þar sem lagt var til að einstaklingar utan EES gætu keypt og leigt húsnæði hér á landi án takmarkana , en fest yrði í hins vegar í lög takmarkanir sömu einstaklinga að kaupa landsvæði . Í framhaldinu ákvað Katrín Jakobsdóttir forsætisráðherra að skipa annan starfshóp um endurskoðun laga og reglna um eignarhald á landi og fasteignum . Miklir hagsmunir væru í húfi . Skömmu áður hafði Lilja Alfreðsdóttir , varaformaður Framsóknarflokksins , sem þá var í stjórnandstöðu en er núverandi ráðherra menntamála , kallað eftir því að lög og reglur um jarðakaup hér á landi væru teknar til skoðunar . mbl.is / Sigurður Bogi Sævarsson Sigurður Ingi Jóhannsson , formaður Framsóknarflokksins og núverandi samgöngu - og sveitarstjórnarráðherra , tjáði sig einnig um málaflokkinn um þetta leyti og sagði á Facebook-síðu sinni að á síðustu árum hefðu efnaðir einstaklingar eignast fjölmargar jarðir á Íslandi . Tilgangurinn virtist vera sá að komast yfir laxveiðiréttindi . „ Þar bera menn stórfé á bændur til að eignast heilu dalina , firði og vatnsréttarsvæði , “ sagði Sigurður Ingi og bætti við : „ Ég held að við viljum ekki þessa þróun - þess vegna þarf að spyrna við fótum . “ Katrín Jakobsdóttir sagði í júlí á síðasta ári í samtali við Ríkisútvarpið að setja þyrfti frekari takmarkanir á jarðakaup . „ Þetta er auðvitað stórmál og þetta snýst auðvitað um það hvernig við lítum á landið . Landið sem auðlind og landið sem hluta af okkar fullveldi , “ sagði forsætisráðherra . Hún sagði aftur nú í vikunni að vilji væri til þess að taka á málinu og Sigurður Ingi sagði í fyrradag að hann vonaði að frumvarp þess efnis liti dagsins ljós í haust . Ekki hefur náðst í Bjarna Benediktsson vegna málsins .